Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 195/14/4404	Nové Zámky, 27.5.2015
EEČ : 2-33-45-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Ako otec dieťaťa na základe rozsudku Okresného súdu XXXXX spisovej značky 9C 281/2008 zo dňa 02.09.2009, ktorý nadobudol právoplatnosť dňa 11.03.2009, je zaviazaný prispievať na výživu svojej dcéry XXXXX, narodenej XXXXX, sumou vo výške 99,58 EUR vždy do 15-teho dňa toho - ktorého mesiaca vopred k rukám matky XXXXX, počnúc od právoplatnosti tohto rozsudku, pričom  povinný si svoju vyživovaciu povinnosť riadne neplní od mesiaca október roku 2010 až do 30.04.2015, čím mu za uvedené obdobie vznikol celkový dlh na výživnom vo výške 1.965,72 EUR.

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Poverený príslušník Okresného riaditeľstva PZ XXXXX, Obvodného oddelenia PZ XXXXX, uznesením spisovej značky ČVS: ORP-126/NZ-NZ-2011 zo dňa 04.12.2014 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona, ktorého sa dopustil tým spôsobom, ako je uvedené vo výrokovej časti tohto uznesenia.
Vykonaným dokazovaním v predmetnej veci bolo jednoznačne zistené a preukázané, že  obvinený XXXXX, ako otec dieťaťa na základe rozsudku Okresného súdu XXXXX spisovej značky XXXXX zo dňa 02.09.2009, ktorý nadobudol právoplatnosť dňa 11.03.2009, je zaviazaný prispievať na výživu svojej dcéry XXXXX, narodenej XXXXX, sumou vo výške 99,58 EUR vždy do 15-teho dňa toho - ktorého mesiaca vopred k rukám matky XXXXX, počnúc od právoplatnosti tohto rozsudku, pričom  povinný si svoju vyživovaciu povinnosť riadne neplní od mesiaca október roku 2010 až do 30.04.2015, čím mu za uvedené obdobie vznikol celkový dlh na výživnom vo výške 1.965,72 EUR.
 	Je teda zrejmé, že obvinený si najmenej tri mesiace v období dvoch rokov neplní svoju zákonnú povinnosť vyživovať svoju dcéru XXXXX, narodenú XXXXX.   
XXXXX súdu XXXXX spisovej značky 3T/144/2012 zo dňa 15.01.2014 v spojení s rozsudkom Krajského súdu Nitra spisovej značky 1To/25/2014 zo dňa 29.07.2014, právoplatným dňa 29.07.2014, bol obvinený XXXXX odsúdený pre zločin hrubého nátlaku formou spolupáchateľstva podľa § 20 k § 190 odsek 1, odsek 3 písmeno d/ Trestného zákona, za čo mu bo uložený  trest odňatia slobody vo výmere        7 /rokov/ nepodmienečne.
Páchateľovi prečinu zanedbania výživy podľa § 207 odsek 1 Trestného zákona možno uložiť trest odňatia slobody až na dva roky. 
 Podľa § 215 odsek 2 písmeno a/ Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.
Vzhľadom na to, že páchateľovi prečinu zanedbania povinnej výživy podľa § 207 odsek 1 Trestného zákona je možné uložiť trest odňatia slobody v trvaní do dvoch rokov a obvinenému bol rozsudkom Krajského súdu Nitra spisovej značky 1To/25/2014 zo dňa 29.07.2014, právoplatným dňa 29.07.2014, uložený trest odňatia slobody vo  výmere         7 /sedem/  rokov, bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

JUDr. Jaroslav Klučka
prokurátor